ዩኔስኮ የጥምቀትን በዓል በቅርስነት ሊመዘግበው እንደሚገባ ቱሪስቶች ገለጹ፡፡
የኢትዮጵያ የጥምቀት በዓል ሁለንተናዊ አከባበር በዓለም ቅርስነት ሊመዘገብ የሚገባ መሆኑን ዋኢማ ያነጋገራቸው ቱሪስቶች በአፅንዖት ገልፀዋል፡፡እንግሊዛዊት ሚስ ዳውን ጆን በዕድገት ጎዳና ላይ በምትገኘው ኢትዮጵያ የሚከበረው የጥምቀት በዓል በርካታ ክርስቲያን ምዕመናንን በወዳጅነት መንፈስ በአንድ ቦታ የሚያሰባስብ ደማቅ በዓል መሆኑን ጠቁማ ዩኔስኮ ተገቢውን ትኩረት መስጠት እንዳለበት ገልፃለች፡፡ወደ አገራቸው ሲመለሱም የኢትዮጵያ ጥምቀት በዓል አከባበርን ለጓደኞቻቸው በመንገር ወደ ኢትዮጵያ በመምጣት የበዓሉን አከባበር እንዲመለከቱ እንደሚጋብዟቸው ተናግረዋል፡፡ ሁሉም ጓደኞቻቸው ዕድሉ እንዳያመልጣቸው እንደሚመክሯቸው ነው ጨምረው የገለፁት፡፡ከኒውዮርክ የመጡት ሚስተር ጆን ጎልድ በበኩላቸው የኢትየጵያ ጥምቀት በዓል እስከ አሁን ድረስ በዩኔስኮ አለመመዝገቡ  በጣም እንዳስገረማቸው ይናገራሉ፡፡ በመሆኑም ዩኔስኮ ተገቢውን ትኩረት መስጠት አለበት ብለዋል፡፡ፒተር አክሎ እንደገለፀው ከሶስት ሳምንት በፊት ወደ ኢትዮጵያ መጥቶ እንደነበር ጠቅሶ ቅኝ ባልተገዛችው ኢትዮጵያ የቆይታውን ጊዜ በማደስ ለማረዘም እንዳቀደም አክሎ ገልጿል፡፡ መንግስት በተለይ ድርቁን ለመከላከል እየወሰደው ያለውን ቁርጠኝነት አድንቆ የትራፊክ ፍሰቱንና የኢትዮጵያውያንን  የአመጋጋብ ሥርዓትም እንዳስደሰተው ተናግሯል፡፡ከስዊድን የመጡት ጎራን ካላንደር በበኩሉ ኢትዮጵያን ከጠበቀው በላይ ውብ ሆና እንዳገኛትና በቅርቡ ተመልሶ በመምጣት ሀገሪቱን በድጋሚ ለመጎብኘት እንዳሰበም ገልጿል፡፡የጥምቀትን በዓል ለማክበር በሺህዎች የሚቆጠሩ የውጭ ቱሪስቶች ተገኝተው እንደነር ዋልታ ኢንፎርሜሽን ማዕከል ዘግቧል፡፡